b'\n_START_ARTICLE_\nKarel Birsa\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gori\xc5\xa1kega gostilni\xc4\x8darja Petra Birse. V rojstnem kraju je obiskoval ljudsko \xc5\xa1olo in gimnazijo (1903-1913). Pravo je \xc5\xa1tudiral na dunajski Pravni fakulteti in 24. decembra 1920 doktoriral. Kot odvetnik je slu\xc5\xbeboval v Ajdov\xc5\xa1\xc4\x8dini (1921-1943). Septembra 1943 se je preselil v Gorico. Tu je po vojni na slovenskem u\xc4\x8ditelji\xc5\xa1\xc4\x8du slu\xc5\xbeboval kot profesor telovadbe (1946-1950), ter nato kot profesor sloven\xc5\xa1\xc4\x8dine, lepopisa in zemljepisa na slovenski strokovni \xc5\xa1oli (1950-1956). V politi\xc4\x8dnem delu se je v Gorici pridru\xc5\xbeil Slovenski demokratski zvezi in bil v letih 1952 in 1956 na njeni listi dvakrat izvoljen v gori\xc5\xa1ki ob\xc4\x8dinski svet v katerem je zastopal interese slovenske manj\xc5\xa1ine.'